**Bod č.14.19**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 09.11.2017

**Žiadosť o odkúpenie časti pozemku parcely reg. „E“KN č. 199/4 v k.ú. Stupava**

**Predkladateľ : Materiál obsahuje:** 1. návrh uznesenia

Mgr. Helga Csalavová, v.r. 2. dôvodovú správu

vedúca majetkovo-právneho oddelenia 3. žiadosť – p. Škrovan

4. geometrický plán č. 1/2017

5. čiastočný výpis z LV č. 2783

6. výpis z LV č. 4387

7. znalecký posudok č. 114/2017

8. opätovná žiadosť p. Škrovan

**Vypracovala :**

Renata Mištinová, referent majetkovo-právneho oddelenia

**Návrh uznesenia :**

**Mestské zastupiteľstvo v Stupave :**

**s c h v a ľ u j e** uzatvorenie kúpnej zmluvy na časť pozemku parcely reg. „E“KN č. 199/4, druh pozemku orná pôda o výmere 813 m2, zapísaný na LV č. 2783 v k.ú. Stupava vo vlastníctve Mesta Stupava, podľa geometrického plánu č. 1/2017, vyhotoveného Ing. Robert Geisse, PhD. - A – GEO, so sídlom Pri Borníku 422/4, 900 31 Stupava, zo dňa 9.1..2017, overeného Okresným úradom Malacky, katastrálnym odborom dňa 20.1.2017 pod. č. 29/2017, novovytvorená parcela reg. „C“ KN č. 195/30, zastavané plochy a nádvoria vo výmere 49 m2, ako prípad hodný osobitného zreteľa v súlade s ustanovením § 9a ods.8, písm. e) zákona č. 138/1991 Z.z. o majetku obcí v znení neskorších predpisov, Ondrejovi Škrovanovi a Helene Škrovanovej za kúpnu cenu 70,00 €/m2 do bezpodielového spoluvlastníctva manželov Ondreja Škrovana a Heleny Škrovanovej. Kúpna cena je splatná na 3 (slovom tri) splátky, najneskôr do jedného roka od nadobudnutia účinnosti kúpnej zmluvy.

**Dôvodová správa**

Na Mestský úrad v Stupave bola dňa 24.4.2017 doručená žiadosť Ondreja Škrovana a Heleny Škrovanovej o odkúpenie časti pozemku parcely reg. „E“KN č. 199/4 v k.ú. Stupava, ktorej  zodpovedá pozemok parcely reg. „C“KN č. 195/30, druh pozemku zastavané plochy a nádvoria o výmere 49 m2 v   
k. ú. Stupava. Pozemok parcely reg. „C“KN č. 195/30 vznikol vyhotovením geometrického plánu   
č. 1/2017, vyhotoveného Ing. Robert Geisse, PhD. - A – GEO, so sídlom Pri Borníku 422/4, 900 31 Stupava, zo dňa 9.1.2017, overeného Okresným úradom Malacky, katastrálnym odborom dňa 20.1.2017 pod. č. 29/2017 a bol odčlenený z pozemku  parcely reg. „E“KN č. 199/4 v k. ú Stupava - vo vlastníctve Mesta Stupava vedenom na LV č. 2783 a je už dlhodobo súčasťou jestvujúceho dvora, ktorý je vo vlastníctve žiadateľov.

Komisia majetková a legislatívno-právna na svojom zasadnutí dňa 25.05.2017 Uznesením   
č. 029.25.05.2017 odporučila MsZ schváliť predaj predmetného mestského pozemku za kúpnu cenu podľa znaleckého posudku.

Dňa 05.06.2017 žiadatelia predložili Znalecký posudok č. 114/2017, vypracovaný Ing. Petrom Kujanom, podľa ktorého je hodnota pozemku parcely reg. „C“KN 195/30, zastavané plochy a nádvoria o výmere 49 m2  v k. ú. Stupava, vo výške 50,34 €/m2 , t. j. za výmeru 49 m2 v celkovej hodnote 2 466,66 €.

Materiál bol dňa 12.06.2017 predložený na rokovanie Mestskej rady v Stupave, ktorá odporučila MsZ materiál schváliť.

Mestské zastupiteľstvo v Stupave však dňa 22.6. 2017 predložený materiál Uznesením   
č. 171/2017 stiahlo z rokovania, na základe nesúhlasného stanoviska k hodnote pozemku uvedenej v predloženom znaleckom posudku žiadateľmi.

Dňa 16.08.2017 bola doručená na Mestský úrad opätovná žiadosť o odkúpenie časti pozemku parcely reg. „E“KN č. 199/4 v k. ú. Stupava, kde sa uvádza : mesto Stupava ako vlastník uvedeného pozemku už v minulosti predal jeho časť iným žiadateľom, ktorí tieto časti pozemku taktiež ako žiadatelia už dlhodobo (cca 30 rokov) užívali a nachádza sa v oplotenej časti dvora. Ďalej žiadatelia v liste poukazujú na fakt, že v predchádzajúcich prípadoch boli pozemky odpredané za cenu 30,- € za 1 m2. Podľa znaleckého posudku č. 114/2017 vypracovaného odborne spôsobilou osobou je hodnota pozemku parcely reg. „C“KN č. 195/30 vyčíslená na 2 466,66 €., z čoho vyplýva hodnota 1 m2 -50,34 €. Žiadatelia uvádzajú, že navrhujú mestu odpredajnú cenu takmer v dvojnásobnej výške voči cene podobnej nehnuteľnosti, za ktorú v minulosti (cca pred rokom) mesto Stupava odpredalo časť pozemku.

Na základe vyššie uvedeného je tento materiál opätovne predložený na rokovanie Mestského zastupiteľstva na odsúhlasenie ceny určenej podľa znaleckého posudku, resp. ceny navrhnutej Mestským zastupiteľstvom na svojom budúcom zasadnutí.

Materiál bol predložený dňa 04.09.2017 na rokovanie **Komisie majetkovej a legislatívno-právnej**, ktorá Uznesením 045.04.09.2017.KMaLP **odporučila MsZ schváliť** predaj predmetného mestského pozemku za kúpnu cenu 70,00 €/m2.

Materiál bol dňa 11.09.2017 predložený na rokovanie Mestskej rady v Stupave, ktorá **odporučila MsZ materiál schváliť** za kúpnu cenu 70,00 €/m2.

**Mestské zastupiteľstvo v Stupave** na svojom zasadnutí dňa 21.09.2017 **Uznesením č. 235/2017 vyhlásilo**  **časť pozemku** **parcely reg. „E“KN č. 199/4**, druh pozemku zastavané plochy a nádvoria, o výmere 49 m2 , v k. ú. Stupava , vedený na LV č. 2783, ktorá je podľa geometrického plánu č. 1/2017, vyhotoveného Ing. Robert Geisse, PhD. - A – GEO, so sídlom Pri Borníku 422/4, 900 31 Stupava, zo dňa 9.1..2017, overeného Okresným úradom Malacky, katastrálnym odborom dňa 20.1.2017 pod. č. 29/2017 **ako pozemok parcely reg. „C“ KN č. 195/30, zastavané plochy a nádvoria vo výmere 49 m2, za prebytočný majetok** a **Uznesením č. 236/2017 schválilo zámer predať časť pozemku parcely reg. „E“KN č. 199/4,** v k. ú. Stupava, vedený na LV č. 2783, označený podľa geometrického plánu č. 1/2017, vyhotoveného Ing. Robert Geisse, PhD. - A – GEO, so sídlom Pri Borníku 422/4, 900 31 Stupava, zo dňa 9.1..2017, overeného Okresným úradom Malacky, katastrálnym odborom dňa 20.1.2017 pod. č. 29/2017 **ako pozemok parcela reg. „C“ KN č. 195/30**, zastavané plochy a nádvoria vo výmere 49 m2, ako prípad hodný osobitného zreteľa v súlade s ustanovením § 9a ods.8, písm. e) zákona č. 138/1991 Z.z. o majetku obcí v znení neskorších predpisov za kúpnu cenu 70,00 €/m2 do bezpodielového spoluvlastníctva manželov.

Zámer odpredať majetok ako prípad hodný osobitného zreteľa v zmysle § 9a ods.8, písm. e) zákona č. 138/1991 Z.z. o majetku obcí v znení neskorších predpisov bol zverejnený dňa 6.10.2017 na webovej stránke a na úradnej tabuli mesta Stupava.

Mestská rada dňa 30.10.2017 materiál neprerokovala z dôvodu, že **nebola uznášaniaschopná**.